Ijtimoiy tarmoqlarda Toshkent viloyati Keles shaharchasida uylardan biri yonayotgani haqida xabar va holat aks etgan video tarqalgandi. FVV holat yuzasidan ma’lumot berdi. Qayd etilishicha, 19 oktabr kuni soat 23:10 da Toshkent tumani, «Xiyobon» MFY, Oydin ko‘chasida ikkita bir biriga tutash qurilgan xonadonlarda yong‘in bo‘layotgani to‘g‘risida Toshkent viloyati FVBga xabar kelib tushgan. Voqea joyiga 4 ta yong‘in-qutqaruv ekipajlari soat 23:16 da yetib borib, yong‘in soat 23:53 da qurshab olingan va soat 00:45 da batamom o‘chirilgan. Yong‘indan birinchi xonadonda 180 kvadrat metr, ikkinchi xonadonda 100 kvadrat metr maydon saqlab qolingan. Yong‘in sababi va zarari aniqlanmoqda.